यूरोप जा रहे हैं राहुल, ट्विटर पर दी सूचना
नई दिल्ली | कांग्रेस उपाध्यक्ष राहुल गांधी ने सोमवार को कहा कि वे कुछ दिनों के लिए यूरोप जा रहे हैं। साथ ही उन्होंने देशवासियों को नए साल की शुभकामनाएं भी दे दी। राहुल ने पहली बार विदेश यात्रा की जानकारी इस तरह सार्वजनिक की है।
राहुल ने ट्वीट किया, “मैं कुछ दिन के लिए यूरोप यात्रा पर जा रहा हूं। सभी के लिए नव वर्ष शुभ हो। उम्मीद है कि नव वर्ष आपके और आपके करीबियों के खुशियां लाएगा।’ इससे पहले भी राहुल न्यू ईयर पर विदेशों में रहे हैं। उनके दो विदेश दौरे काफी चर्चा में रहे थे। फरवरी में बजट सत्र के दौरान 53 दिन का अध्ययन अवकाश। फिर सितंबर में एस्पेन (अमेरिका) में एक कॉन्फ्रेंस में भाग लेने के लिए यात्रा। दोनों को लेकर विवाद हुआ था।
राहुल के ताजा ट्वीट पर केंद्रीय पर्यावरण एवं वन मंत्री प्रकाश जावड़ेकर ने कहा, “हम यह नहीं पूछ रहे कि राहुल गांधी छुटिट्यों पर क्यों जा रहे हैं। लेकिन यदि वे यूरोप क्यों जा रहे हैं, यह भी बता देते तो बेहतर होता।’
awa_Deva hin_Deva hin_Deva hin_Deva